Þverholt 11 Massimo Santanicchia er dósent og fagstjóri námsbrautar í arkitektúr við Listaháskóla Íslands . Sem arkitekt og kennari hefur hann lagt sérstaka áherslu á þverfalegt samstarf . Hann hefur í rannsóknum sínum og kennslu lagt áherslu á hvernig nýjar hugmyndir um hlutverk arkitekta í alþjóðlegu samhengi hafa áhrif á ábyrgð þeirra gagnvart samfélagslegu og viðstfræðilegu umhverfi og hvernig nýta megi hönnun sem tól til að betrumbæta heiminn . Rannsóknarefni Massimo snúa að borgaralegum réttindum og ábyrgð , kerfishugsun og arkitektúrkennslu , þá sér í lagi hvernig háskólar geta hjálpað til við að skapa samfélagslega meðvitund , þar sem hugmyndir um samvinnu og aktívisma eru fléttaðar inn í nám nemenda . Í fyrirlestri sínum mun Massimo fjalla um þéttbýlismyndun og samfélagsþróun sem hefur átt sér stað í Bogotá og Medellin síðastliðin tuttugu ár . Hann skoðar hvernig breyttir stjórnarhættir sem byggja á að fjárfesta í og huga að almannaheill hefur skilað sér í jákvæðri efnahags - og samfélagslegri þróun fyrir íbúa svæðanna . Fyrirlesturinn fer fram fimmtudaginn 12. desember kl 13:10 í fyrirlestrarsal A , Þverholti 11 . Hann fer fram á ensku og eruð þið öll velkomin !